**Одлука о раскопавању површина јавне намене**

"Службени лист града Ниша", бр. 18/2018 и 100/2019

-преглед чланова који се мењају и допуњују-

Члан 4.

Раскопавање површине јавне намене са савременим застором (асфалт, бехатон, бетон, коцка и сл.) и јавних зелених површина обезбеђује инвеститор, а услове за раскопавање површине јавне намене и њихово довођење у првобитно односно технички исправно стање одређује ЈП Дирекција за изградњу града Ниша, као управљач пута на територији Града Ниша (у даљем тексту: Дирекција).

Члан 5.

Раскопавање површине јавне намене дозвољено је обављати по прибављеном одобрењу Градске управе града Ниша - Секретаријата надлежног за комуналне делатности, осим када је инвеститор Град Ниш, односно када радове за потребе Града изводи предузеће чији је оснивач Град.

Одобрењем за раскопавање површине јавне намене одређује се почетак и завршетак радова, мере које се морају предузети ради безбедности људи, имовине и саобраћаја и начин и време довођења раскопаних површина јавне намене у првобитно односно технички исправно стање.

Градска управа града Ниша, Секретаријат надлежан за комуналне делатности ће издато одобрење за раскопавање површине јавне намене са скицом трасе раскопавања, доставити Дирекцији, комуналној инспекцији управе надлежне градске општине и комуналној полицији.

Члан 6.

Ради отклањања последица насталих дејством више силе, или квара, чијим хитним неотклањањем може бити угрожено јавно добро, здравље или имовина људи, може се вршити раскопавање површине јавне намене и без претходно прибављеног одобрења.

Инвеститор је у овим случајевима дужан да без одлагања о томе обавести комуналну инспекцију управе надлежне градске општине и комуналну полицију и да најкасније у року од 3 дана од дана настанка више силе, односно сазнања за квар, Градској управи града Ниша - Секретаријату надлежном за послове комуналних делатности поднесе захтев за издавање одобрења за раскопавање површине јавне намене, са назнаком оправданости започетог раскопавања, роком завршетка радова и трасом.

Изузетно када радове из става 1. овог члана изводе предузећа чији је оснивач Град, иста су дужна да о настанку више силе или квара без одлагања обавесте комуналну инспекцију управе надлежне градске општине, комуналну полицију, остала ЈП и ЈКП која одржавају комуналну инфраструктуру од општег интереса, Градску управу града Ниша - Секретаријат надлежан за послове комуналних делатности, као и Дирекцију, ради прибављања услова, како би се након отклањања последица више силе или квара раскопана површина вратила у првобитно, односно технички исправно стање.

Члан 7.

Подносилац захтева за издавање одобрења за раскопавање површине јавне намене дужан је да у захтеву наведе место и време трајања радова и уз захтев поднесе:

- сагласност предузећа на чију се инсталацију врши прикључак као и других предузећа која на тој површини јавне намене постављају и одржавају подземне или надземне објекте, инсталације и прикључке;

- сагласност Градске управе града Ниша - Секретаријата надлежног за послове саобраћаја на пројекат техничког регулисања саобраћаја, кад је у питању раскопавање саобраћајних површина;

- услове које издаје Дирекција;

- доказ о обезбеђењу средства за довођење површине јавне намене у првобитно, односно технички исправно стање, у складу са условима које издаје Дирекција.

Код изградње и реконструкције инсталација потребно је поред доказа из става 1. овог члана приложити грађевинску дозволу, односно решење којим се одобрава извођење радова или обавештење о извођењу радова за које се не издаје грађевинска дозвола;

За раскопавање површине јавне намене плаћа се такса у складу са посебном одлуком.

Члан 12.

Уколико услед раскопавања настану оштећења на стамбеним, комуналним или другим објектима и површинама јавне намене, инвеститор је дужан да о томе, одмах, а најкасније наредног дана обавести Градску управу Града Ниша - Секретаријат надлежан за инспекцијске послове и власника објекта и одмах отклони настала оштећења.

Трошкове проузроковане оштећењем из става 1. овог члана сноси инвеститор.

Члан 14.

Инвеститор, који врши раскопавање површине јавне намене дужан је да Дирекцију обавести о завршетку радова, у року који не може бити дужи од рока завршетка радова одређеног одобрењем за раскопавање.

Дирекција ће издати потврду инвеститору да је раскопану површину довео у првобитно или технички исправно стање у складу са издатим условима и исту доставити комуналној инспекцији управе надлежне градске општине.

Дирекција ће обезбедити да се раскопана површина јавне намене доведе у првобитно стање израдом завршног застора, у року који не може бити дужи од 10 дана од дана истека рока за завршетак радова, одређеног одобрењем за раскопавање, осим у случају када је у складу са условима Дирекције, инвеститор у обавези да сам врати раскопану површину јавне намене у првобитно стање израдом завршног застора.

Инвеститор сноси трошкове израде завршног застора, уплатом на рачун Дирекције, на основу обрачуна који је саставни део услова за раскопавање.

Члан 15.

Обим радова на довођењу раскопаних површина јавне намене у првобитно односно технички исправно стање одређује Дирекција условима за раскопавање.

Дирекција врши надзор над радовима на раскопавању површине јавне намене и довођењу у првобитно, односно технички исправно стање.

Међусобна права и обавезе између инвеститора и Дирекције, уредиће се уговором.

Члан 17.

У случају када се раскопавање површине јавне намене врши у складу са чланом 8. став. 2. Одлуке, израда завршног слоја радиће се привремено, до стварања услова за израду завршног застора.

Члан 18.

Гарантни рок за изведене радове на довођењу раскопане површине јавне намене у првобитно стање је две године.

О отклањању недостатака на изведеним радовима у гарантном року стара се Дирекција.

Члан 19.

Надзор над спровођењем ове одлуке врши Градска управа града Ниша - Секретаријат надлежан за комуналне делатности.

Инспекцијски надзор над применом ове одлуке врши комунална инспекција градске општине, у складу са надлежностима утврђеним законом и посебним прописима града.

Комунално-полицијске послове и контролу примене одлуке у складу са Законом о комуналној полицији и другим прописима, врши комунална полиција.

Члан 20.

Када инспектор у вршењу инспекцијског надзора утврди да раскопана површина није доведена у првобитно односно техничко исправно стање, сходно члану 14, дужан је да наложи решењем враћање раскопане јавне површине у првобитно стање.

Члан 21.

Када инспектор у вршењу инспекцијског надзора утврди да Дирекција не извршава утврђену обавезу из члана 18, решењем ће одредити рок од 10 дана за отклањање неправилности.

Члан 22.

Новчаном казном у износу од 150.000 динара казниће се за прекршај правно лице ако без одобрења надлежног органа раскопа или не доведе раскопану површину јавне намене у првобитно или технички исправно стање, (чл. 5. и 14.), или не поступи по решењу комуналне инспекције (чл. 20. и 21.).

За прекршај из става 1 овог члана казниће се предузетник, новчаном казном у износу од 75.000 динара.

За прекршај из става 1 овог члана казниће се одговорно лице у правном лицу и физичко лице, новчаном казном у износу од 25.000 динара.

Члан 23.

За прекршаје прописане овом одлуком, комунални инспектор, односно комунални полицајац издаје прекршајни налог у складу са законом.